als_Latn dik_Latn sag_Latn
Ai është personazhi më i lëvizshëm në shtëpi dhe ai që merret më shumë më thashetheme në Big Brother, e ndoshta për këtë qëllim jo çdo gjë thotë mund t’i besohet.
Kika ka habitur disa nga banorët e Big Brother teksa pas mesnatës ka shprehur dëshirën se donte të kishte një lidhje me Fatjonin brenda shtëpisë. Kjo batutë e Kikës, nuk arriti të merrej si e vërtetë, as nga vetë Fatjoni i cili ndodhej aty, pasi Kika nuk ka folur asgjë për jetën e tij private. Të pranishmit në dhomën e gjumit, ku edhe Kika bëri këtë deklaratë janë mjaftuar vetëm duke qeshur, ndërsa Xhensila ka pohuar se ndoshta Kika është i martuar dhe kjo kërkesë është një strategji.
Por nga ana tjetër ka qenë i çuditshëm fakti që pak kohë më parë se të ndodhte kjo situatë, Kika u ka treguar banorëve të tjerë se ka vënë re që Kreshniku ka pëlqime kundrejt Fatjonit. Banorët nuk e pranojnë, por Kika mbron teorinë e tij pasi e ka studiuar sjelljen e tij dhe thotë se ku është Fatjoni është dhe Kreshniku.
E në fakt gjithë kjo përplasje mendimesh e pëlqimesh e mbyll mbrëmjen me një moment ku Kika propozon Marinën për martesë. Ajo ndihet në siklet, sidomos kur pjesë e lojës bëhet edhe Fabiani, kushërini i Marinës, të cilit i pëlqen Kika…!
als_Latn als_Latn als_Latn als_Latn